2005 m. pasaulio šachmatų taurės varžybos

2005 m. pasaulio šachmatų taurės varžybos – 
tai atvirasis  vieno minuso sistemos šachmatų turnyras, surengtas 2005 m. lapkričio 26 d. – gruodžio 18 d. Chanty Mansijske. Tuo metu FIDE diegė naują pasaulio šachmatų čempionato vykdymo tvarką, pagal kurią pasaulio taurės šachmatų varžybos turėjo atrinkti žaidėjus į kandidatų mačus.

128 žaidėjai trumpų mačų atkrentamosiose varžybose kovojo dėl taurės ir 10-ies kelialapių į 2007 m. pasaulio čempionato kandidatų mačus.

Taurę laimėjo Armėnijos didmeistris Levonas Aronianas, finale įveikęs Ukrainos didmeistrį Ruslaną Ponomariovą 3 : 1.

Varžybos

Žaidėjų atranka 

Varžybų 128 dalyviai atrinkti pagal sekančius kriterijus:

 pasaulio čempionas 
 keturi dalyviai iš 2004 m. FIDE pasaulio šachmatų čempionato pusfinalio.
 moterų pasaulio šachmatų čempionė;
 2004 m.  pasaulio jaunimo (J20) šachmatų čempionas;
 20 dalyvių pagal vidutinius FIDE reitingus, kurie apskaičiuoti, sudėjus 2004 m. liepos mėn. ir 2005 m. sausio mėn FIDE publikuotus reitingus ir sumą padalijus iš 2. Jei reitingai lygūs jie apskaičiuojami dviejų ženklų po kablelio tikslumu. Jei dar lygu, lemia per du minėtus laikotarpius reitinguotų partijų skaičius: patenka žaidėjas turintis didesnį partijų skaičių. Jei šis skaičius lygus, tikrinamas 2005 m. balandžio reitingų sąrašas. Jei tame sąraše reitingai vienodi, tai patenka žaidėjas, turintis didesnį reitinguotų partijų skaičių.

Žaidėjai, kurie tiek 2004 m. liepos mėn., tiek 2005 m. sausio mėn. sąraše neturi sužaistų reitinguotų partijų, negali būti atrenkami iš vidutinio reitingo sąrašo. Jei žaidėjas randamas viename iš dviejų sąrašų, tai jo vidutinio reitingo reikšmė yra lygi sąraše reitingui.
 90 dalyvių iš žemynų šachmatų čempionatų;
 aštuoni – FIDE prezidento siūlymu;
 trys – varžybų organizatorių siūlymu.

Dalyviai pirmam ratui
Pirmajame rate žaidėjai suporuojami ne pagal burtus. Iš anksto, reitingo mažėjimo tarka, sudaromas dalyvių sąrašas, kuriame, priklausomai nuo jų turėto reitingo dydžio, dalyviai gauna numerį. Pirmajame rate sąrašo 1-ą numerį turintis žaidėjas žaidžia su 128 numerį turinčiu žaidėju, 2-ą numerį turintis - su 127-u ir t. t.

Jei sąraše nenurodyta kitaip, dalyvis yra didmeistris.

Formatas 
2005 m. Pasaulio šachmatų taurės varžybose buvo žaidžiami atkrentamųjų mačų 7 ratai, po 2 partijas. 

Po trečio rato, varžybose likę žaidėjai, nuo aštuntfinalio ir, mačą pralaimėję žaidėjai, žaidžia likusius 4-7 ratus, kol bus išaiškintos visų 16-kos dalyvių užimtos vietos.
 
Dalyvių po kiekvieno rato sumažėja perpus: pirmame rate žaidžia 128 žaidėjai, antrame – 64, trečiame – 32, ketvirtame - 16. 

Siekiant išaiškinti visas 16 pirmųjų vietų, po ketvirtojo rato dalyviai suskirstomi į dvi grupes:

iš pralaimėjusių  ketvirtojo rato 8-ių žaidėjų sudaromas papildomas   ketvirtfinalis, kuriame, ištraukus burtus,  pralaimėjusieji  tarpusavyje  žaidžia dėl 9-16 vietų atkrentamuosius mačus. Iš pralaimėjusių penktajame rate sudaromas pusfinalis, kuriame  žaidžiama tik dėl 13-16 vietų, o laimėjusieji sudaro kitą pusfinalį, kuriame žaidžia dėl 9-12 vietų.  

Tokie pat pusfinaliai sudaromi ir pagrindiniame ketvirtfinalyje, bet čia, laimėję žaidėjai kovoja dėl 1- 4 vietų, o pralaimėję dėl 5- 8. Taip kartojama kol 7-ajame rate paaiškėja visų 16-kos žaidėjų užimtos vietos.

Laikas galvojimui 
Pirmiems 40 ėjimų skiriama po 90 min., o likusiems ėjimams – po 15 min. Nuo pirmo ėjimo žaidėjui pridedama po 30 sek.

Nugalėtojo išaiškinimas 
Kai 1-6 ratuose, pasibaigus pagrindiniam mačui, dalyvis yra surinkęs 1,5 taško, jis tampa mačo nugalėtoju ir patenka į sekantį ratą. 

Pasibaigus pagrindiniam mačui lygiosiomis, žaidžiamos dvi greitosios partijos po 25 min., kur po kiekvieno atlikto ėjimo žaidėjui pridedama 10 sek.

Jei po greitųjų partijų mačo rezultatas liktų lygus, traukiami burtai ir žaidžiamas dviejų žaibo partijų (5 min. + 10 sek. po kiekvieno ėjimo) mačas.
 
Jei pabaigus dviejų šį mačą, rezultatas lygus, tai žaidžiama viena sprendžiamoji Armagedono partija, kur po ėjimo papildomo laiko nepridedama. Baltieji žaidimui gauna 6 min., o juodieji – 5 min. Jei ir ši partija baigiasi lygiosiomis, mačo nugalėtoju skelbiami juodieji.

Prizai 

Visi pasaulio šachmatų taurės dalyviai gauna piniginį prizą. Pirmą – trečią ratą pralaimėjusiems dalyviams ir 1-16 vietą užėmusiems dalyviams išmokami piniginiai prizai.

Varžybų eiga

Ketvirtfinalis  

Sužaidus pirmus keturis ratus aštuoni, dar neiškritę iš taurės varžybų, dalyviai pateko į ketvirtfinalį.

Pasaulio šachmatų taurė 2005, ketvirtfinaliai-finalas.

Septintasis ratas 
Varžybose buvo nustatyti dalyviai, užėmę 1- 16 vietas, nes reikėjo išaiškinti 10 žaidėjų pateksiančių į 2007 m. kandidatų mačus. 

Septintojo rato rezultatai.

1-16 vietos 

Pastaba Į 2007 m. Kandidatų mačus pateko patamsinti žaidėjai, taip pat, ir 11-ą vietą užėmęs Vladimiras Malahovas, nes Etjenas Bekhu pagal vidutinį reitingą jau turėjo teisę žaisti kandidatų mačuose.

Šaltiniai

Nuorodos 

 2005 m. pasaulio šachmatų taurės partijos

 2005 m. pasaulio šachmatų taurė

 Markas Vyksas. 2005 m. pasaulio šachmatų taurė

 2005 m. FIDE taurė

Pasaulio šachmatų taurė
[[